
                     dr. Szabó Tímea 

                                                                                                         címzetes főjegyző 

Tisztelt Képviselő-testület!

Mindszentkálla Község Önkormányzata Képviselő-testülete a szociális célú tűzifa juttatásról szóló 10/2020. (XI.10.) önkormányzati rendeletében szabályozta a szociális célú tűzifa juttatás jogosultsági feltételeit. 

A rendelet 5.§-a a pályázati kiírással összhangban tartalmazza azok körét, akiket a juttatás megállapítása során előnyben kell részesíteni. 

Az idei évben a pályázati kiírásban ezen kör jelentősen bővült, ezért a rendelet felülvizsgálata szükséges. A tűzifa juttatásról szóló rendeletet a pályázathoz csatolni szükséges, ezért a rendelet felülvizsgálatát és a pályázati kiírásnak megfelelő módosítását el kell végezni. 

A korábbi években a kérelmek benyújtására rendelkezésre álló határidő október 10. napjától október 20. napjáig került megállapításra a rendeletben. Tekintettel arra, hogy a pályázatok benyújtásának határideje szeptember 30. elképzelhető hogy októberig nem lesz döntés a támogatás odaítéléséről, valamint nem lesz ismert a kiosztható fa mennyisége, ezért a kérelmek benyújtásának határidejét is célszerű módosítani. 
A tervezet a kérelmek benyújtásának határidejét november 15- december 5-ig javasolja, de ettől az időszaktól a Képviselő-testület eltérhet.  

A rendeletben a korábbi években a háztartásban az egy főre jutó jövedelem 170.000 Ft volt. Így a településről 9 háztartás részesülhetett tűzifa juttatásban. A jogosultak közül van olyan család, akik már elköltöztek így ezen jövedelemhatár megtartása esetén 8 háztartás igényelhet fát. Amennyiben az igénylők körét a Képviselő-testület bővíteni szeretné célszerű a jövedelemhatár megemelése. A tervezet nem határoz meg összeget, arról a Képviselő-testület dönt. 

Kérem a Tisztelt Képviselő-testületet, hogy az előterjesztést megvitatni szíveskedjen.

INDOKOLÁS

A szociális célú tüzelőanyag juttatás vásárlásához kapcsolódó támogatásra kiírt pályázat 6. pontja szerint azon igénylők köre, akiket a juttatás megállapítása során előnyben kell részesíteni jelentősen bővült. A rendeletnek a pályázati kiírásnak megfelelő összhangba hozása érdekében a rendelet módosítása szükséges. A rendeletben a kérelmek benyújtásának határidejét is módosítani kell, a késői időszakra húzódó pályáztatás miatt. 

Előzetes hatásvizsgálat

a jogalkotásról szóló 2010. évi CXXX. törvény 17.§ (1) bekezdése alapján
A rendelet-tervezet címe: Mindszentkálla Község Önkormányzata Képviselő-testülete …/2026.(…..) önkormányzati rendelete a szociális célú tűzifa juttatásról szóló 10/2020. (XI.10.) önkormányzati rendelet módosításáról.
Társadalmi-gazdasági hatása:
 A rendelet tervezet elfogadásával az Önkormányzat biztosítja a pályázati kiírásban foglalt feltételeknek való megfelelést.  

Költségvetési hatása: 
nincs

Környezeti, egészségi következményei: nincs 

Adminisztratív terheket befolyásoló hatása: Nincs 
Egyéb hatása:
nincs.
A rendelet megalkotásának szükségessége: A rendelet módosítása szükséges a pályázat benyújtásához

A rendelet megalkotása elmaradása esetén várható következmények: az Önkormányzat nem tud sikeres pályázatot benyújtani
A rendelet alkalmazásához szükséges feltételek: 
- személyi: van, amely rendelkezésre áll.
- szervezeti: nincs

- tárgyi: nincs

- pénzügyi: nincs

	Az iromány az Integrált Jogalkotási Rendszerben készült.

Mindszentkálla Község Önkormányzata Képviselő-testületének .../.... (...) önkormányzati rendelete
a szociális célú tűzifa juttatásról 10/2020.(XI.10.) önkormányzati rendelete módosításáról
[1] A rendelet célja, hogy meghatározza azok körét, akiket a támogatás nyújtásakor előnyben kell részesíteni.
[2] Mindszentkálla Község Önkormányzata Képviselő-testülete az Alaptörvény 32. cikk (1) bekezdés a) pontjában meghatározott eredeti jogalkotói hatáskörében, az Alaptörvény 32. cikk (2) bekezdésben meghatározott feladatkörében eljárva a következőket rendeli el:
1. §
A szociális célú tűzifa juttatásról szóló 10/2020.(XI.10.) önkormányzati rendelet 3. és 4. §-a helyébe a következő rendelkezések lépnek:
„3. §
A szociális célú tűzifa juttatás megállapítása kérelemre történik. A kérelmeket minden évben november 15. és december 5. napja között lehet benyújtani. A benyújtási határidő jogvesztő.
4. §
A szociális célú tűzifa juttatásra jogosult az a személy, akinek a háztartásában az egy főre jutó jövedelem nem haladja meg a .................Ft-ot és az általa lakott ingatlanban fával fűt.”
2. §
(1) A szociális célú tűzifa juttatásról szóló 10/2020.(XI.10.) önkormányzati rendelet 5. § b) pontja helyébe a következő rendelkezés lép:
(A juttatás megállapítása során az alábbi jogosultak előnyt élveznek:)
„b)
a Gyvt.-ben szabályozott halmozottan hátrányos helyzetű gyermeket nevelő család;”
(2) A szociális célú tűzifa juttatásról szóló 10/2020.(XI.10.) önkormányzati rendelet 5. §-a a következő c)–g) ponttal egészül ki:
(A juttatás megállapítása során az alábbi jogosultak előnyt élveznek:)
„c)
a rendszeres gyermekvédelmi kedvezményben részesülő család;
d)
az egyszülős háztartások;
e)
az a család, amelyikben rokkantsági ellátásban részesülő személy él;
f)
a 65 év feletti, egyedül élő nyugdíjasok, akiknek a nyugdíja nem éri el a 150.000 Ft-ot;
g)
a három vagy több gyermeket nevelő családok.”
3. §
Ez a rendelet a kihirdetését követő napon lép hatályba.
          Csombó Zoltán 


                                    dr. Szabó Tímea
           polgármester





            címzetes főjegyző
A kihirdetés napja: 2026.  










dr. Szabó Tímea







                       címzetes főjegyző

